**Kiryat Gat** (hebraisk: קִרְיַת גַּת, arabisk: كريات جات) er en by i Sørdistriktet i Israel. Den ligger 56 km sør for Tel Aviv, 43 km nord for Beersheba og 68 km fra Jerusalem.

Etymologi
---------

Kiryat Gat er oppkalt etter Gat, en av de store fem byene for Filisterne. På hebraisk betyr «gat» *vinpresse*. På slutten av 1950-åra fant arkeologene ruiner i nærmeste tell (Tel Erani/Tel Gat), som ved en feil ble tatt for å være filisternes by Gat. Det mer sannsynlige stedet for den virkelige Gat ble senere oppdaget 13 km mot nordøst i Tell es-Safi. Gat var hjembyen til den bibelske kjempen Goliat.

Historie
--------

Kiryat Gat ble grunnlagt i 1955 som en utviklingsby av 18 familier fra Marokko mellom ruinene av de arabiske byene al-Faluja og Iraq al-Manshiyya, som ble nedlagt og ødelagt under den arabisk-israelske krig i 1948.

Byen ble fort utvidet, og befolkningen økte fra 4 400 innbyggere i 1958 til 17 000 i 1969, hvorav de fleste var fra Nord-Afrika. Byens økonomi ble til å begynne med basert på videreutvikling av landbruksprodukter fra Lakish-regionen, slik som bomull og ull. I desember 1972 fikk Kiryat Gat status som by, og ble med det Israels 31. største by.

Demografi
---------

Ifølge Israels statistiske sentralbyrå var befolkningen på 47 600 i 2005. Den etniske andelen av byen var for det meste jødisk og andre ikke-arabere. I begynnelsen var Kiryat Gat populær blant mizrahiske jøder. Etter masseimmigrasjonen av jøder fra Sovjetunionen, utgjorde disse en tredjedel av byens befolkning.

Økonomi
-------

Polgat tekstilfabrikk var den viktigste kilden til arbeidsplasser frem til den stengte i 1990-åra. I 1999 åpnet Intel en fabrikk, kjent som Fab 18, for å produsere Pentium 4-fliser og flashminner. Intel mottok $525 million fra den israelske regjeringen for å bygge fabrikken. 

I februar 2006 ble hjørnesteinen for Intels andre Kiryat Gat-fabrikk, Fab 28, lagt, med tanke på å starte produksjonen i den andre halvdelen av 2008. På grunn av dette er Kiryat Gat en av byene med lavest arbeidsledighet i Israel.

Sport
-----

Byens fotballag, Maccabi Kiryat Gat, kvalifiserte til Ligat ha'Al i 2001, men rykket ned i slutten av første sesong i første divisjon. Siden da har finansielle problemer ført til at klubben har blitt degradert til Liga Alef (fjerde divisjon), hvor de fortsatt er i dag.

Notable personer fra byen
-------------------------

* Ninet Tayeb, israelsk sanger og skuespiller, vinner av Kokhav Nolad

Referanser
----------

1. 1 2  
«Kiryat Gat- Municipality Profile» (PDF) **(hebraisk)**. Israels statistiske sentralbyrå. 2005. Arkivert fra originalen (PDF) 30. september 2007. Besøkt 27. juni 2007.
2. ↑  *The Guide to Israel,* Zeev Vilnay, Hamakor Press, Jerusalem 1970, p.250
3. ↑  Partnership 2000, Kiryat Gat Jewish United Fund
4. ↑  "קריית גת". *Encyclopaedia Hebraica*. Utgave 30.
5. ↑  "Kiryat Gat". *Encyclopaedia Judaica* (CD-ROM Edition Version 1.0). Ed. Cecil Roth. Keter Publishing House. ISBN 965-07-0665-8
6. 1 2  Rosenthal, Donna. *The Israelis: Ordinary People in an Extraordinary Land*. New York: Free Press, 2003. pp. 124-126.
7. ↑  Intel Inside 5. januar 2006, *The Jerusalem Post*

Eksterne lenker
---------------

* Offisielt nettsted Rediger på Wikidata

* (en) Kiryat Gat – kategori av bilder, video eller lyd på Commons Rediger på Wikidata

Portal: Israel

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames **·** MusicBrainz
 |